b'\n_START_ARTICLE_\nDausprungas\n_START_PARAGRAPH_\nDausprungas (apie XIII a. prad\xc5\xbeia) \xe2\x80\x93 vienas i\xc5\xa1 balt\xc5\xb3 kunigaik\xc5\xa1\xc4\x8di\xc5\xb3._NEWLINE_Minimas Hipatijaus metra\xc5\xa1tyje, kaip vienas i\xc5\xa1 Lietuvos kunigaik\xc5\xa1\xc4\x8di\xc5\xb3, 1219 m. sudariusi\xc5\xb3 taikos sutart\xc4\xaf su Voluine. Ten sakoma, kad Mindaugas buvo Dausprungo brolis. Edvardo Gudavi\xc4\x8diaus teigimu, metra\xc5\xa1tis rodo, kad Dausprungas buvo vienas i\xc5\xa1 penki\xc5\xb3 vyriausi\xc5\xb3 Lietuvos kunigaik\xc5\xa1\xc4\x8di\xc5\xb3 (kartu su \xc5\xbdivinbudu, Daujotu, Mindaugu, Viligaila)._NEWLINE_Daugiau Dausprungo istoriniai \xc5\xa1altiniai nemini._NEWLINE_Dausprungas ir Mindaugas siejami su Lietuvos \xc5\xbeeme._NEWLINE_Tautvila ir Gedvydas laikomi Dausprungo s\xc5\xabnumis, nes jie buvo Mindaugo brol\xc4\x97nai, o kit\xc5\xb3 Mindaugo broli\xc5\xb3 \xc5\xa1altiniai nemini._NEWLINE_Gudavi\xc4\x8diaus teigimu, \xe2\x80\x9elabai tik\xc4\x97tina\xe2\x80\x9c, kad Dausprungo ir Mindaugo t\xc4\x97vas buvo Daugerutis arba Stakys (abu \xc5\xbeuvo 1213-1214 m.)._NEWLINE_Gudavi\xc4\x8diaus teigimu, \xe2\x80\x9eveikiausiai\xe2\x80\x9c Dausprungas nebegyveno 1238 m. Jis taip pat, atsi\xc5\xbevelgdamas \xc4\xaf tai, kad 1248 m. Mindaugas Tautvil\xc4\x85 ir Gedvil\xc4\x85 pasiunt\xc4\x99s kariauti, teigia jog Dausprungas nebuvo nu\xc5\xbeudytas Mindaugo.'